Jóhannes Haukur hefur slegið í gegn undanfarin ár og starfað mikið erlendis . vísir / vilhelm Jóhannes Haukur Jóhannesson er einn af okkar farsælustu leikurum sem hefur unnið með hverri stórstjörnunni á fætur annarri . Hann er gestur vikunnar í Einkalífinu og fer um víðan völl í þættinum . Jóhannes Haukur hefur unnið með mörgum af stærstu stjörnum heims í leiklistarbransanum og var hann beðinn um að telja þær allar upp : „ Vin Diesel , Guy Pearce , Eiza González , Charlize Theron , Ian McKellen , Helen Mirren , Will Ferrell , Rachel McAdams , Albert Hughes , Mark Wahlberg og Tom Felton , “ segir Jóhannes sem er nokkuð sáttir við þessa ferilsskrá . Hann var spurður hvaða leikari hafi verið skemmtilegastur til að vinna með af þessum stórstjörnum ? „ Ég myndi segja Ian McKellen . Hann er svo lifaður og svo gamall að það er ekkert bullshit í kringum hann . Við vorum bara að tala um tryggingarmál og eitthvað svona . Bara slakur og rólegur og rosalega viðkunnalegur og lét manni líða vel . Það þótti manni vænt um . “ Í þættinum fer Jóhannes einnig yfir það hver hafi verið erfiðastur en umræðan hefst þegar um ellefu mínútur eru liðnar af þættinum . Vísir hvetur lesendur til að halda sig við málefnalega umræðu . Einnig áskilur Vísir sér rétt til að fjarlægja ærumeiðandi eða ósæmilegar athugasemdir og ummæli þeirra sem tjá sig ekki undir eigin nafni .